als_Latn dik_Latn sag_Latn
Home » Ekskluzive »
LDK: Jemi para PDK-së 7000 vota
Sekretari i Përgjithshëm i Lidhjes Demokratike të Kosoves, Ismet Beqiri, ka thënë se nëse llogariten votat e minoriteteve për PDK-në, atëherë shihet qartë se LDK është partia e parë në Kosovë, me të paktën 7000 vota epërsi ndaj PDK-së, si partia e dytë.
“PDK po bën koalicione me minoritetet në Prizren, Dragash dhe komunat e tjera. Ne kemi respekt për minoritetet por ato vota nuk janë të PDK-së. Duke llogaritur votat e minoriteteve, LDK është partia e parë me të paktën 7000 vota, para partisë së Hashim Thaçit”, ka thënë Beqiri.
Ai e ka akuzuar kryeministrin Thaçi se po flet të pavërteta në Viti dhe në Anamoravë. Beqiri e porositi Thaçin se me të pavërteta nuk fitohen zgjedhjet.
“Më 3 nëntor Vitia i thatë po ndryshimeve dhe i thatë jo hajnisë dhe abuzimeve. Më 3 nëntor ju ja dhatë votën partisë së tashme dhe të së ardhmes tonë, ju ja dhatë votën partisë të cilën e krijoi ai i cili i bëri nderë, i dha emër, i dha kuptim Kosovës edhe shqiptarëve kudo që janë, ju i dhatë votën partisë së Presidentit Historik, Ibrahim Rugova”, ka thënë Beqiri.
Sokol Haliti, kandidat i LDK-së për komunën e Vitisë tha se tani është koha që të vendoset për të ardhmen e komunës sonë dhe këto zgjedhje janë një rast ideal për të dhënë votën tuaj për programin tonë./kosovalbaner.com
eng_Latn als_Latn als_Latn als_Latn als_Latn als_Latn als_Latn